Shtëpia e Bardhë nuk përjashton ndjekje penale për teknikat e CIAs
Ish shefat e CIA-s dhe disa ligjvënës amerikanë kanë kritikuar zotin Obama duke thënë se bërja publike e kufizimeve të teknikave të mar
Javën e kaluar në Uashington u ndez një debat i fortë pasi administrata e zotit Obama publikoi katër memorandume ligjore të cilët autorizonin metoda të marrjes në pyetje të të burgosurve. Presidenti Obama siguroi agjentët dhe hetuesit e CIAs se nuk do të ndiqeshin penalisht nëse kishin respektuar udhëzimet ligjore që u ishin dhënë nga Departamenti i Drejtësisë. Që atëherë dy zyrtarë të administratës aktuale kanë thënë se Presidenti nuk donte që edhe hartuesit e këtyre metodave të shumëpërfolura, përfshirë edhe mbytjen e simuluar, të përballeshin me ndjekje penale. Por, i pyetur dje mbi të njëjtën çështje zoti Obama dha një tjetër përgjigje. tha Presidenti. Zoti Obama po përballet me një trysni të madhe që pas publikimit të dokumentave. Ish shefat e CIA-s dhe disa ligjvënës amerikanë kanë kritikuar zotin Obama duke thënë se bërja publike e kufizimeve të teknikave të marrjes në pyetje dobëson sigurinë kombëtare. Ish nënpresidenti, Dik Çejni kritikoi fuqishëm presidentin Obama pasi ky i fundit ndaloi të ashtuquajturat “masa hetimore të veçanta” të përdorura nga administrata e presidentit Bush si dhe për premtimet mbi mbylljen e burgut të Guantanamos në Kubë. Duke folur ditën e hënë në televizionin “Fox News”, zoti Çejni tha se administrata e presidentit Obama nuk ka publikuar dokumentat që tregojnë sesa të suksesshme kanë qënë këto metoda për marrjen e informacioneve të dobishme të zbulimit. Zoti Çejni tha se i kishte kërkuar CIAs të deklasifikonte memorandumet e tjera në mënyrë që në vend të zhvillohet një “debat i sinqertë” për këtë çështje. Ndërkaq, udhëheqës të disa organizatave të të drejtave civile dhe të njeriut si dhe ligjvënës demokratë po bëjnë thirrje për hetime të mëtejshme mbi politikat e presidentit Bush në lidhje me të burgosurit si dhe për përgjegjësit e hartimit të teknikave që mund të kenë shkuar në torturë. Duket se presidenti Obama po ndjen trysninë e të dyja palëve politike. Ai tha dje se ka frikë që seancat dëgjimore në Kongres në lidhje me këtë çështje do ta përçanin edhe më shumë Kongresin. Presidenti tha se mund të mbështeste hetimet në Kongres, por vetëm nëse kjo do të bëhej nga njerëz të pavarur politikisht. Presidenti Obama la të kuptonte se preferenca e tij do të ishte të mos shpenzonte shumë kohë mbi këtë çështje delikate, duke thënë se beson që vendi do të ecë përpara dhe jo prapa. //ek//